IPO
సిడిఎస్‌ఎల్‌ ఐపిఒ జోష్‌లో
ముంబయి,జూన్‌ 20: సిడిఎస్‌ఎల్‌ ఐపిఒ మొదటిరోజు పూర్తిస్థాయిలో కొనుగోళ్లు జరిగాయి. బిడ్డింగ్‌ ప్రారంభించిన తొలిరోజే సంస్థాగతేతర ఇన్వెస్టర్లు 45.10శాతంబిడ్లను దాఖలుచేస్తే రిటైల్‌ ఇన్వెస్టర్లు 247.13శాతం బిడ్లు దాఖలుచేసారు. సంస్థ ఉద్యోగు ల బిడ్లు 8.49శాతంగా ఉన్నాయి. సంస్తాగత ఇన్వెస్టర్ల బిడ్లు మాత్రం ఎంతమొత్తం వచ్చిందీ వివరాలు రావాల్సి ఉంది. మొత్తంగా కొనుగోళ్లు 129.17శాతంగా ఉన్నట్లు తేలింది. రూ.524కోట్ల రూపాయల విలువైన ఈ ఐపిఒ లో 2,48,27,046 షేర్లను కంపెనీ ఆఫర్‌చేస్తోంది. రూ.10 ముఖవిలువ ఉన్న షేర్లు ఎన్‌ఎస్‌ఇలో జాబితా అయ్యాయి. రిటైల్‌ ఖాతాలకు సంబంధించి 35శాతం వరకూ ఉన్నాయి.సెబి నిబంధనల ప్రకారం స్వీయ జాబితాలపై స్టాక్‌ఎక్ఛేంజిల్లో కంపెనీలను నిషేధించింది. శుక్రవారం రోజే కంపెనీ 154.07కోట్ల రూపాయలు 1.03కోట్ల ఈక్విటీ వాటాలను 15 మంది యాంకర్‌ ఇన్వె స్టర్లకు కేటాయించి నిధులు సమీకరించింది. ఎస్‌బిఐ మాగ్నమ్‌, ట్యాక్స్‌గెయిన్‌ స్కీం, ఐసిఐసిఐప్రుడెన్షియల్‌, హెచ్‌ఎస్‌బిసి ఇండియన్‌ ఈక్విటీ మదర్‌ఫండ్‌, అబూ దాబి ఇన్వెస్ట్‌మెంట్‌ అజారిటీ బిహేవ్‌ ఎఫ్‌ఐఎల్‌ ఇన్వెస్ట్‌ మెంట్స్‌ మారిషస్‌, గోల్డ్‌మాన్‌శాక్స్‌ ఇండియా సంస్థలు వీటిని కొనుగోలుచేసాయి. ఎన్‌ఎస్‌డిఎల్‌కు పోటీసంస్థగా సిడిఎస్‌ఎల్‌ ఫనిచేస్తోంది. బిఎస్‌ఇ భారత్‌లో తొలిజాబితా అయిన ఎక్ఛేంజిగా నిలిచినట్లే సిడిఎస్‌ఎల్‌కూడా మొట్ట మొదటి డిపాజిటరీసంస్థగా స్టాక్‌ఎక్ఛేంజిల్లో నమోదయిం ది. సిడిఎస్‌ఎల్‌ 1997లో బిఎస్‌ఇలో జాబితా అయింది.
50.05 శాతం ఈక్విటీ వాటాలున్నాయి. వీటితోపాటు బిఎస్‌ఇ, ఎస్‌బిఐబ్యాంక్‌ ఆఫ్‌ బరోడా వంటిసంస్థలు తమ తమ వాటాలను కోల్‌కతా స్టాక్‌ఎక్ఛేంజిల్లో తగ్గించుకున్నా యి. పదిలక్షల వాటాలను విక్రయిస్తున్నాయి. బ్రోకరేజి సంస్థలు ప్రస్తుతం సిడిఎస్‌ఎల్‌ షేర్లను కొను గోలు చేయవచ్చని ప్రకటించాయి. ఈక్విటీ రిటర్నులు స్థిరంగా ఉన్నాయని చెపుతున్నాయి. కంపెనీ సంఘటిత వృదిధ 3.67శాతంగా గడచిన నాలుగేళ్లుగా కొనసాగుతోంది. గత ఏడాది రాబడులు 139.4 కోట్లుగా ఉన్నాయి. సిడిఎస్‌ఎల్‌ లాభాల్లో మరింతగా ముందుకు వస్తున్నట్లు నిపుణుల అంచనా. నికరలాభాలు వార్షికవృద్ధితో చూస్తే 7.59శాతంగా ఉన్నాయి. గత ఏడాది నికరలాభం 74.1 కోట్లుగా ఉంది. కంపెనీ మార్జిన్లు పటిష్టంగా ఉన్నాయి. 34శాతానికి దిగువన ఏనాడూ దిగజారిన సందర్భాలులేవు. కంపెనీకి గత నాలుగేళ్లుగా లాభదాయ కత 53.2శాతంగాఉంది. కంపెనీ వాటాదారులకు సైతం క్రమం తప్పకుండా డివిడెండ్లు చెల్లిస్తోంది. బిఎస్‌ఇ కూడా తన పెద్ద వాటాదారునిగా కొనసాగుతోంది. అయితే ఈ విధానం త్వరలోనే మారవచ్చన్న అంచనాలున్నాయి. మొత్తం 74.1కోట్ల రూపాయల్లో సిడిఎస్‌ఎల్‌31.4 కోట్లు డివిడెండ్ల రూపంలోనే చెల్లించింది. సిడిఎస్‌ఎల్‌ డివిడెండ్‌ రేటు 25శాతంగాఉంది. అంటే ప్రతివాటాకు 2.5 రూపా యలుగా ఉంది. 2015తో పోలిస్తే 22శాతం పెరిగింది.